Abhinav Bindra Biography In Hindi हमारे देश भारत को प्राचीन समय में सोने की चिड़िया कहा जाता था. इसका कारण यह था कि हमारे देश में अकूत [बहुत सारी] धन – संपदा थी. परंतु ऐसा नहीं हैं कि आज हमारे पास धन नहीं हैं. हाँ ये अवश्य हैं कि आज हम प्राचीन समय जितने धन – धान्य से परिपूर्ण नहीं है. परंतु ध्यान देने वाली बात ये हैं कि चाहे प्राचीन समय हो या वर्तमान, हमारे देश में प्रतिभाओं की कभी कमी नहीं रही हैं, जैसे -: प्राचीन समय में अर्थात् यदि रामायण काल की बात करें, प्रभु श्री राम और उनके छोटे भाई लक्ष्मणजी धनुर्विद्या में निपुण थे. चलिए ये तो भगवान के अवतार थे. इसके बाद आये महाभारत काल में कुरु कुल जैसे विशाल साम्राज्य में सभी राजकुमारों द्वारा सर्वश्रेष्ठ विद्यार्जन करके निपुण राजकुमार को ही राजा घोषित किया जाता था. उस समय युधिष्ठिर भाला चलाने में, भीम और दुर्योधन गदा युद्ध में, अर्जुन और महारथी कर्ण धनुष चलाने में महारत रखते थे और अंत में यदि हम वर्तमान की बात करें, तो किसी भी क्षेत्र में देख लें, हमारे देश में सभी कलाओं के महारथी मिल जाएँगे. पढाई – लिखाई के क्षेत्र की बात करें, तो सबसे पहला नाम आपके दिमाग में हमारे भूतपूर्व राष्ट्रपति श्री ए.पी.जे. अब्दुल कलाम का आता हैं. वहीँ अगर आप खेलकूद के क्षेत्र में पूछे तो कोई छोटा सा बच्चा भी आपको सचिन तेंदुलकर और एम. एस. धोनी का नाम गिना देगा. एपीजे अब्दुल कलाम जीवन परिचय एवं इतिहास को यहाँ पढ़ें.